Tillæg til SAMARBEJDSAFTALE ml. Lemvig Kommune, Struer Kommune og Holstebro Kommune om varetagelse af ambulant misbrugsbehandling (alkohol- og stofbehandling) i 2014

Tillægget vedrører:

Aftale om abonnementsbetaling for indskrivning i Alkoholbehandlingen og Stofbehandlingen Holstebro

Formålet med abonnementsbetaling er at fremme budgetsikkerhed for kommunerne som købere af misbrugsbehandling og for Holstebro kommune som udbyder.

§ 1.

Hver af de deltagende kommuner betaler en forholdsmæssig andel af det takstgrundlag for de 2 institutioner, som udregnet i henhold til principperne i rammeaftalen i region Midtjylland.

Abonnementsaftalen gælder for 1. januar – 31. december 2014.

§ 2.

Lemvig og Struer kommune betaler et abonnement for misbrugsbehandling svarende til kommunens konkrete forbrug i de 3 sidste (afsluttede) år. Betalingen for 2014 vil således være et gennemsnit af kommunens forbrug i 2010-2012 (KL’s 2014 p/l niveau).

Hver kommune betaler sin forholdsmæssige andel forud pr. kvartal. Der afregnes i pr. 1. januar, 1. april, 1. juli og 1. oktober.

§ 3.

Hvis der sker væsentlige udgiftsændringer, herunder lovændringer, i løbet af driftsåret, kan udgiftsfordelingen ændres. Styregruppen inddrages i sådanne tilfælde.

§ 4.

Ved årets udgang finder der en regulering sted af abonnementsbetalingen, såfremt udgifterne for den enkelte kommune overstiger 20 % fra det forudsatte i abonnementsfordelingen. Samarbejdsaftalens vilkår om minimumsbetaling, hvor hver kommune forpligter sig til mindst at købe for 500.000 kr. hhv. alkohol- og stofbehandling er fortsat gældende.

§ 5.

Med betalingen er der for samarbejdskommunerne – Struer og Lemvig - tegnet et abonnement for ambulant misbrugsbehandling. Eventuelle regninger fra andre behandlingssteder, f.eks. som følge af frit valg, betales af borgerens hjemkommune.